Jumalan armoa ja rauhaa! Tervetuloa seuraamaan -
Tie on valmis -ohjelmaa!
Jälleen minulla on mielenkiintoinen raamatunkohta.
Löytyy Luukkaan evankeliumin luvusta 15 -
ja siitä Tuhlaajapoika-kertomuksesta jakeesta 18 eteenpäin.
"Minä nousen ja menen isäni tykö ja sanon hänelle: -
'Isä, minä olen tehnyt syntiä taivasta vastaan ja sinun edessäsi -
enkä enää ansaitse, että minua sinun pojaksesi kutsutaan; -
tee minut yhdeksi palkkalaisistasi.'
Ja hän nousi ja meni isänsä tykö.
Mutta kun hän vielä oli kaukana, näki hänen isänsä hänet -
ja armahti häntä, juoksi häntä vastaan -
ja lankesi hänen kaulaansa ja suuteli häntä hellästi.
Mutta poika sanoi hänelle: 'Isä, minä olen tehnyt syntiä -
taivasta vastaan ja sinun edessäsi enkä enää ansaitse, -
että minua sinun pojaksesi kutsutaan'."
Tällainen kohta.
Tämä on niitä ihania raamatun- kohtia, joista on ihana julistaa.
Minulle tämä avaa nyt tuolta vuosien, vuosien takaa -
erään tapahtuman.
Eräässä suomalaisessa perheessä -
haluttiin palvella Herraa -
ja siellä Herra oli siunannutkin.
Siellä oli useampia lapsia.
Sitten osa lapsista muutti Ruotsiin töihin.
Näille lapsille oli opetettu oikein ankaralla kädellä, -
mikä on Jumalan tahto.
Mikä on oikein ja mikä on väärin ja kaikki näin.
Mutta kun asuivat siellä vieraassa maassa, -
niin siellä eivät enää kodin vahvat periaatteet ehkä pitäneet.
Yksi noista lapsista, poika, -
harhautui vähän noihin huumejuttuihin.
No, te tiedätte, että kun huumeitten kanssa ruvetaan leikkimään, -
niin silloin ollaan kaltevalla pinnalla.
Perheen äiti rukoili tietysti aina lastensa puolesta -
ja varmasti isäkin.
Mutta jossain vaiheessa kävi niin, -
että huumeisiin sekaantunut poika -
joutui siitä kiinni ja hänet vangittiin.
Pojalla oli hirvittävä pelko -
ja syyllisyydentunto.
Ja viha - ei ainoastaan itseään kohtaan, -
vaan viranomaisia kohtaan, kun nappasivat kiinni.
Sitten sitä omaa perhettään vihasi, -
kun kaikki menee niin päin seiniä hänen kohdallaan.
Sitten langetettiin tuomio siellä Ruotsin puolella.
Ja siellä tuomio oli tämä: -
sinut karkotetaan Suomeen, koska sieltä olet lähtöisin.
En nyt muista sitten, oliko miten kovat sakot ja muuta.
No, mitäs sitten tehdään?
Tämä poika joutui totisesti -
samanlaiseen itsetutkisteluun kuin Tuhlaajapoika-kertomuksen henkilö.
"Mulla menee nyt kaikki päin seiniä tämän tähden."
Monenlaiset ajatukset risteilivät mielessä.
Hän pelkäsi sitä, että olisi hirvittävää nähdä vanhemmat.
Siellä käytiin kovaa painia: "Uskallanko vai en?"
Voi olla, että joku teistä katsojista -
painii tämmöisten pelkojen kanssa.
Elämässäsi ovat tapahtuneet sellaiset lankeemukset.
Olet oikein kunnolla retkahtanut.
Nyt on sitten sellainen tilanne, että miten pystyisit lähestymään -
sukulaisiasi, perhettäsi, sisariasi, veljiäsi.
Ja tietysti vanhempiakin, jos he ovat vielä elossa.
Siinä käydään painia.
Niin kävi myös tämä Ruotsissa työssä ollut poika.
Hän teki siellä vaikka minkälaisia laskelmia, -
mutta sitten hän ajatteli: "Okei, minä kokeilen."
Hän soitti isälleen, joka oli ankara mies!
Hän soitti isälleen ja sanoi: "Täällä minä olen. -
Olen tutkintavankeudessa ja minut karkotetaan Suomeen."
Sitten hän takeltelee itkun keskellä ja sanoo: -
"Otatteko minut vielä vastaan?"
Siellä tuo perheenisä pyrskähtää itkuun.
Ei meinaa saada sanaa suustaan, mutta sanoo: -
"Muista, kodin ovi on sinulle auki. -
Tule milloin tulet!"
Minä puhun nyt sinulle, rakas ystäväni, -
jolla on rankka asia mielessä: -
miten kohdata tuo menneisyytesi?
Sinä saat nyt kääntyä kaiken keskellä -
Jeesuksen puoleen.
Hän on täynnä armoa, rakkautta, -
ymmärtämystä, -
aivan niin kuin tämä Tuhlaaja- poika-kertomuksen isä.
Sinä saat semmoisena kuin olet -
kääntyä Herran puoleen.
Ja Hänen kanssaan -
laittaa asioita sitten oikeaan järjestykseen.
Minulla on sellainen tunne, että minun täytyy oikein sanoa: -
Kuule, Herra sanoo sinulle, niin kuin tuo ankara isä pojalleen: -
"Ovi on auki." Sinua rakastetaan.
Joku teistä sanoo: "Niin, mutta kun minä olen niin pahoin tehnyt. -
Minä olen niin pahoin langennut."
Kuule, tämä ihmeellinen evankeliumi on olemassa.
Niin kuin lauluntekijä sanoo: "Tule niin kuin olet vaan. -
Muuta Hän ei vaadikaan."
Kun tämä Ruotsissa ollut poika tuli sitten Suomeen ja kotiinsa, -
siellä itkettiin, pyydettiin anteeksi.
Siellä tehtiin tiliä Jumalan edessä.
Niin elämä alkoi hiljalleen palautua oikeisiin uomiinsa.
Pian vietettiin häitä.
Pian koettiin Jumalan väkevää armoa ja voimaa.
Herra tahtoo sanoa sinulle: -
"Nyt kun sinä käännyt Jeesuksen puoleen, -
elämäsi ei ole ohi, -
vaan sinulla on vielä ihania vuosia edessä!"
Herra näkee, että sinä kadut syvintä myöten -
ja olet kääntynyt Herran puoleen. Ooh! Halleluja!
Herra tuntee sen.
Ja Jeesus sanoo sinulle: "Poikani, tyttäreni, -
sinun syntisi annetaan sinulle anteeksi."
Sinä voit sanoa: "Minä olen niin rikki mennyt noilla teillä!"
Jeesus sanoo: "Minä rupean parantamaan ja eheyttämään -
sinun sisintäsi." Halleluja! Halleluja!
Kuule, tuhlaajapojat ja tuhlaajatyttäret -
saavat tulla takaisin.
Merkillistä on, että tähän lopun- aikaan on profetia Raamatussa.
"...ja teidän poikanne -
ja tyttärenne ennustavat..." jne.
Siis tässä lopunajan herätyksessä -
Herra ottaa näitä tuhlaajapoikia ja -tyttäriä -
vielä erikoisella tavalla käyttöönsä.
Kuule, Herra parantaa, pelastaa, -
auttaa, vahvistaa. Sitten alkaa aivan uusi elämä!
Sillä Jeesus rakastaa sinua -
semmoisena kuin sinä olet.
Sinä kysyt: "Mitä minun on tehtävä?"
No, nyt tässä yhdy kanssani rukoukseen.
Siinä rukouksessa saat ottaa Jeesuksen vastaan.
Minä julistan sinulle synninpäästön Raamatun mukaan.
Kiitos, Jeesus, että kohtaat -
nämä tuhlaajapojat ja -tyttäret!
Kiitos, että otat heidät vastaan. Halleluja!
Kiitos, että tulet heidän elämäänsä.
Kiitos, Jeesus, että saan nyt julistaa -
Jeesuksen nimessä ja veressä. Sinä, tuhlaajapoika ja -tytär, -
minä julistan kaikki sinun syntisi anteeksi -
Jeesuksen nimessä ja veressä.
Ja ne ovat anteeksi annetut. Halleluja! Kiitos, Herra!
Nyt tähän laskeutuu niin ihana Pyhän Hengen läsnäolo.
Katso, Herra siunaa. Herra sinetöi teidät itsellensä.
(kielillä puhumista)
Voi, mikä ilo ja autuus tulee sinun elämääsi.
Ei enää tuhlaajapojan ja -tyttären polkuja!
Nyt lähdetään Herran väkevässä armossa ja voimassa!
Mene nyt elävään seurakuntaan. Halleluja!
Tai paikkakunnallasi herätys- henkiseen seurakuntaan.
Jeesus siunaa sinut siellä! Halleluja!
Kiitos, Herra, paranna ja vahvista nämä rakkaat!
Ole ylistetty, että et jätä työtäsi kesken.
Se on ihmeellistä. Sinä avaat armovirrat.
Ylistys Jumalalle! Halleluja!
Ja muista: Herra on erikoistunut mahdottomiin tapauksiin!
Jess! Halleluja! Hän on erikoistunut mahdottomiin tapauksiin -
- myös sinuun. Ole nyt siunattu ja vahvistettu. Hei!
Elon toisella puolen rantaa -
löytyy ihana kirkkauden maa.
Sieltä usein mun korviini kantaa -
hellä ääni, Hän mua rakastaa.
Hän rakastaa rakkaudella, -
on rakkaus se todellinen.
Oisko parempi maailmassa olla?
Tuska, pettymys on ikuinen.
Liekin keskeltä kuuluu ääni, -
niin tuskaisa pettynyt tuo.
Oi, jos eloni takaisin saisin, -
niin jo rientäisin Jeesuksen luo.
Hän kutsui mua, Mestari kutsui.
Mä muistan niin selvästi sen.
Mutt' muistoksi kutsu tuo jäikin, -
siks' myöhäistä katua nyt.
Oi, mun ystäväin, vielä tänään -
oi, valitse elämän tie.
Vaiko nauraen, pilkaten käyköön -
elon toiselle puolelle ties'?
Näetkö rannalla Jeesuksen armaan?
Näetkö kätensä veriset nuo?
Sä milloinkaan pety et varmaan, -
noihin käsiin, jos elämäs' tuot.
Näetkö rannalla Jeesuksen armaan?
Näetkö kätensä veriset nuo?
Sä milloinkaan pety et varmaan, -
noihin käsiin jos elämäs' tuot.
Tekstitys: Tuula-Riitta Virrankare